Il-ministri għall-ambjent tal-UE jappoġġaw b'mod unanimu aktar sforzi ambizzjużi biex tiġi stimulata transizzjoni sistemika lejn soċjetà sostenibbli. Infografika - Għaliex ekonomija ċirkolari? Ara l-infografika sħiħa Illum il-Kunsill adotta konklużjonijiet dwar "Aktar ċirkolarità - Transizzjoni lejn soċjetà sostenibbli" Il-leġislazzjoni tal-UE li ġiet adottata dan l-aħħar tgħin biex jiġi indirizzat l-iskart mill-plastik fil-baħar, tittejjeb il-ġestjoni tas-sustanzi kimiċi u jiżdied ir-riċiklaġġ tal-materjali. Fil-konklużjonijiet tiegħu, il-Kunsill jenfasizza li jinħtieġu aktar sforzi ambizzjużi biex tiġi stimulata transizzjoni sistemika lejn soċjetà sostenibbli. L-ekonomija ċirkolari hija mezz importanti biex jitnaqqsu l-emissjonijiet ta' gassijiet b'effett ta' serra, jiġu rrispettati l-limiti tal-pjaneta kif ukoll jintlaħqu l-Għanijiet ta' Żvilupp Sostenibbli tan-NU. Il-Kunsill jistieden lill-Kummissjoni tressaq qafas strateġiku fit-tul u ambizzjuż , inkluż viżjoni komuni għal ekonomija ċirkolari u tadotta pjan ta' azzjoni ġdid għal ekonomija ċirkolari b'azzjonijiet immirati. Il-Kunsill jappella għal azzjoni li tippromwovi ċ-ċirkolarità b'mod sistematiku tul il-katina tal-valur kollha , inkluż mill-perspettiva tal-konsumatur, f'setturi ewlenin inkluż it-tessuti, it-trasport u l-ikel, kif ukoll il-kostruzzjoni u d-demolizzjoni . Il-Kunsill jenfasizza wkoll il-ħtieġa ta' aktar miżuri fir-rigward tal- batteriji Fil-konklużjonijiet tiegħu, il-Kunsill jenfasizza li l-prinċipji tal- għenu biex għadd dejjem akbar ta' prodotti relatati mal-enerġija jsiru aktar effiċjenti fl-użu tal-enerġija, u jinkariga lill-Kummissjoni biex tivvaluta jekk il-prinċipji tal-ekodisinn jistgħux jiġu applikati għal gruppi ġodda ta' prodotti (pereżempju prodotti tat-teknoloġija tal-informazzjoni u tal-komunikazzjoni) u, jekk ikun xieraq, biex tressaq proposta leġislattiva. Il-Kunsill jitlob lill-Kummissjoni biex twessa' l-kamp ta' applikazzjoni tal-miżuri tal-ekodisinn billi tinkludi kriterji dwar l-effiċjenza materjali bħad- durabbiltà, il-possibbiltà ta' tiswija, ir-riċiklabbiltà u l-kontenut riċiklat. Il-konklużjonijiet jinkoraġġixxu l-użu ta' strumenti ekonomiċi , bħat-tassazzjoni ambjentali, ir-riformi tat-taxxa ambjentali u skemi ta' responsabbiltà estiża tal-produttur, għall-promozzjoni tal-ekonomija ċirkolari, mudelli ta' produzzjoni u konsum aktar sostenibbli, u ġestjoni mtejba tal-iskart. Il-Kunsill jenfasizza li l-akkwist ta' prodotti u servizzi jista' jagħti spinta lis-swieq u l-investimenti ċirkolari f'ċikli nodfa, sikuri, mhux tossiċi u sostenibbli. In-negozji u s-settur finanzjarju għandhom jitħeġġu jużaw miri ta' prestazzjoni ambjentali ċari u komparabbli biex jiggwidaw l-investimenti tagħhom. Konklużjonijiet tal-Kunsill dwar "Aktar ċirkolarità - Transizzjoni lejn soċjetà sostenibbli" Din ir-riżorsa bħalissa hi disponibbli biss bil-lingwa jew il-lingwi li ġejjin: Aġenda strateġika adottata mill-Kunsill Ewropew fl-20 ta' Ġunju 2019 Ara l-paġna tal-laqgħa